Diari Oficial de la Generalitat Valenciana


Sumari del DOGV 5641, del 16-11-2007 (2007/13034)

Informació pública dels documents d'ordenació de l'alternativa tècnica del Programa per al Desenvolupament de l'Actuació Integrada de la Unitat d'Execució Número 1 Urbanització Marseta.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5641

Data del DOGV
:   16-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13861


Data del document
:   17-10-2007

Organisme emissor
:   Urbasoqui, SL

Tipus de document
:   Informació Pública

Descriptors 

:   * Mutxamel
    * pla d'urbanisme

Informació pública dels documents d'ordenació de l'alternativa tècnica del Programa per al Desenvolupament de l'Actuació Integrada de la Unitat d'Execució Número 1 Urbanització Marseta. [2007/13826]  
L'Ajuntament en ple de Mutxamel, en sessió celebrada el passat dia 2 de gener de 2007, va acordar l'inici de procediment per a la programació per gestió indirecta del Programa d'Actuació Integrada denominat Unitat d'Execució Número 1 Urbanització Marseta. Així mateix, el passat dia 3 d'abril de 2007, l'Ajuntament en ple de Mutxamel va acordar l'aprovació de les bases particulars per a la selecció i adjudicació del Programa d'Actuació Integrada de la UE Número 1 de la Urbanització Marseta, i va remetre posteriorment anunci de licitació per a selecció d'agent urbanitzador per al desenvolupament i execució per gestió indirecta del programa mencionat, que s'ha enviat al Diario Oficial de la Unión Europea el dia 20 de juliol de 2007 i s'ha publicat en el Diario Oficial de la Unión Europea el 24 de juliol de 2007 i en el Diari Oficial de la Comunitat Valenciana el 12 de setembre de 2007.  
L'àmbit de la mencionada actuació es troba delimitat al nord, urbanització Marseta, al sud, carrer Esparreguera urbanització Marseta, a l'est, carretera de Monnegre CV-819 i a l'oest, sòl no urbanitzable.  
Urbasoqui, SL, amb CIF B-53560520 i domicili al carrer Mare de Déu del Pilar, 30, 03306 Mutxamel (Alacant), està interessada a participar en el concurs de selecció d'agent urbanitzador i, d'acord amb el que establix l'article 134 de la Llei 16/2005, de 30 de desembre, Urbanística Valenciana (LUV), sotmet a informació pública l'alternativa tècnica de la seua proposició, integrada per documents d'ordenació i projecte d'urbanització.  
Els mencionats documents han sigut protocol·litzats per mitjà d'acta notarial, en la notaria de Fernando Salvador Campderá, amb domicili a l'avinguda Carlos Soler, número 13, 03188 Mutxamel (Alacant) i una còpia d'estos s'ha depositat en l'Ajuntament de Mutxamel.  
D'acord amb el que establix l'article 134 de la LUV, així com el que disposen els articles 293 i 562 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), se sotmet a informació pública la dita alternativa tècnica pel termini d'un mes, i es fa constar que qualsevol persona podrà consultar la documentació en l'Ajuntament de Mutxamel i en la notaria esmentada, en horari de 10.00 a 13.00 hores i, si és el cas, podran formular al·legacions en relació amb esta que es presentaran tant en la notaria com en l'Ajuntament de Mutxamel. Durant el termini d'exposició pública, la mercantil citada posarà a disposició dels interessats un tècnic per a aclariment de dubtes, conceptes o altres qüestions relatives a la documentació, amb concertació prèvia de cita en la notaria.  
El termini previst per a l'adjudicació del programa per l'Ajuntament és de dos mesos a comptar des de l'obertura de proposicions juridicoeconòmiques; l'article 319.2 del ROGTU disposa, en cas d'absència de resolució expressa per part de l'Ajuntament, la declaració de desert del concurs.  
Així mateix, el present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que, intentada la notificació, esta no ha sigut possible.  
Mutxamel, 17 d'octubre de 2007.- L'administrador solidari: Emilio Sanz Cardona.